[ca] Aquest treball analitza les transformacions que s'han produït en la lectura tradicional amb l'aparició i desenvolupament dels dispositius de lectura electrònics, prenent com a eix el concepte d'hipertext. Comencem repassant com aquest concepte va sorgir en el camp de les ciències socials. Per fer-ho, analitzem la seva aparició, molt lligada a la informàtica, per a posteriorment enfocar-nos en la seva aplicació al camp literari. Aquí valorem les aportacions de George Landow, que va estudiar les relacions entre escriptura i tecnologia, i les noves formes d'escriptura i lectura que van aparèixer en les últimes dècades de segle passat. Incorporem també les aportacions d'altres autors del nostre entorn cultural que han problematitzat el concepte d'hipertext encunyat per Landow com José Antonio Cordón García, José Luis Rodríguez Illera, Antonio Mendoza, Laura Borràs Castanyer, i Alejandro Piscitelli. Es tracta, per tant, d'un abordatge multidisciplinari, tenint en compte aportacions dels estudis literaris, la comunicació, els estudis culturals i els estudis sobre les TIC; la mirada d'aquests autors ens permetrà vincular el concepte d'hipertext a les transformacions i aparició de nous suports multimèdia que van sorgir gràcies a internet. A continuació, analitzem com el sorgiment dels dispositius de lectura electrònics va afectar les modalitats de lectura tradicionals i va anar imposant-ne de noves, tenint en compte les aportacions d'especialistes en la temàtica com José Antonio Cordón García i Craigh Mod. D'aquesta manera, podem establir ruptures i continuïtats en la manera en què la lectura de llibres s'ha desenvolupat amb l'aparició dels e-books. Finalment, vam comentar quines són les conseqüències que les noves formes de lectura tenen en els llibres en l'actualitat, tenint en compte les revisions que el concepte d'hipertext ha experimentat en els últims anys a partir dels avenços tecnològics i l'aparició de nous formats multimèdia. Analitzem conceptes com hipermèdia o transmèdia, així com la configuració de noves modalitats de lectura que han sorgit al costat del desenvolupament d'internet. Per acabar, il·lustrem amb alguns exemples que ens permetran conèixer com la indústria editorial està participant d'aquestes transformacions, amb quin abast i limitacions, i els desafiaments que es presenten per al sector.

[en] This paper analyzes the transformations that have occurred in traditional reading with the emergence and development of electronic reading devices, taking as an axis the concept of hypertext. We begin by reviewing how this concept emerged in the field of social sciences. To do this, we analyze its appearance, closely linked to computer science, to later focus on its application to the literary field. Here we value the contributions of George Landow, who studied the relationships between writing and technology, and the new forms of writing and reading that appeared in the last decades of the last century. We also incorporate the contributions of other authors of our cultural environment that have problematized the concept of hypertext coined by Landow as José Antonio Cordón García, José Luis Rodríguez Illera, Antonio Mendoza, Laura Borràs Castanyer, and Alejandro Piscitelli. It is, therefore, a multidisciplinary approach, taking into account contributions from literary studies, communication, cultural studies and ICT studies; The look of these authors will allow us to link the concept of hypertext to the transformations and emergence of new multimedia media that emerged thanks to the internet. Next, we analyze how the emergence of electronic reading devices affected traditional reading modalities and imposed new ones, taking into account the contributions of specialists in the field such as José Antonio Cordón García and Craigh Mod. Thus, we can establish ruptures and continuities in the way in which the reading of books has developed with the appearance of e-books. Finally, we comment on the consequences that new forms of reading have on books today, taking into account the revisions that the concept of hypertext has experienced in recent years from technological advances and the emergence of new formats multimedia. We analyze concepts such as hypermedia or transmedia, as well as the configuration of new reading modalities that have emerged along with the development of the internet. Finally, we illustrate with some examples that will allow us to know how the publishing industry is participating in these transformations, with what scope and limitations, and the challenges that arise for the sector.